Document ID: 31985L0001

31985L0001
L 002/11
JURNALUL OFÍCIAL AL UNIUNII EUROPENE
DIRECTIVA CONSILIULUI
din 18 decembrie 1984
de modificare a Directivei 80/181/CEE privind apropierea legislațiilor statelor membre referitoare la unitățile de măsură
(85/1/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 100,
având în vedere propunerea Comisiei (1),
având în vedere avizul Adunării parlamentare (2),
având în vedere avizul Comitetului Economic și Social (3),
întrucât definiția unității de măsură SI pentru lungime a fost modificată la nivel internațional de cea de a 17-a Conferință Generală de Măsuri și Greutăți (CGPM); întrucât este necesar să se utilizeze această nouă definiție la nivel comunitar;
întrucât Organizația Mondială a Sănătății a solicitat, într-o recomandare din 22 mai 1981, menținerea milimetrului de mercur, alături de kilopascal, ca unitate de măsură a presiunii sângelui și a altor fluide ale corpului; întrucât este oportună adoptarea acestei soluții de către Comunitate;
întrucât barnul este unitatea utilizată universal pentru măsurarea secțiunii eficace din cadrul reacțiilor nucleare; întrucât experiența a demonstrat că această unitate specifică poate fi cu greu înlocuită cu o unitate SI; întrucât este necesar, prin urmare, autorizarea utilizării acesteia în domeniul nuclear;
întrucât, prin urmare, Directiva 80/181/CEE (4) trebuie să fie modificată în consecință,
ADOPTĂ PREZENTA DIRECTIVĂ:
Articolul 1
Anexa la Directiva 80/181/CEE se modifică după cum urmează:
1.
La capitolul I punctul 1.1, definiția unității de lungime se înlocuiește cu următorul text:
„Unitatea de lungime
Metrul este lungimea traseului parcurs de lumină în vid timp de 1/299 792 458 secunde.
[Cea de-a șaptesprezecea CGPM (1983) rezoluția 1].”.
2.
La capitolul I punctul 4:
(a)
tabelul se completează după cum urmează:
„Mărime
Unitate
Nume
Simbol
Valoare
Presiunea sângelui și presiunea altor fluide din corp
Milimetru de mercur
mm Hg(*)
1 mm Hg = 133,322 Pa
Secțiune eficace
Barn
b
1 b = 10-28 m2”
(b)
observația se înlocuiește cu următorul text:
„Prefixele și simbolurile acestora menționate la punctul 1.3 se pot utiliza în conexiune cu unitățile și simbolurile menționate anterior, cu excepția milimetrului de mercur și a simbolului acestuia. Cu toate acestea, multiplul 102 a este denumit «hectar».”
3.
La capitolul II:
(a)
se elimină din tabel unitatea de măsură pentru presiunea sângelui;
(b)
observația se înlocuiește cu următorul text:
„Prefixele și simbolurile acestora menționate de capitolul I punctul 1.3 se pot utiliza în conexiune cu unitățile menționate anterior, cu excepția simbolului «g».”
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive la 1 iulie 1985. Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 18 decembrie 1984.

Labels: 7
16
15